**Zavod Republike Slovenije za šolstvo,** Poljanska cesta 28, 1000 Ljubljana, ki ga zastopa direktor dr. Vinko Logaj

Davčna številka: 43696767

Matična številka: 5911338000

TRR: SI56 SI56 0110 0603 0633 108 odprt pri Banki Slovenije

(v nadaljevanju besedila: **naročnik**)

in

…..…..(Naziv izbranega prijavitelja, naslov)….…., ki ga/jo zastopa …………..….,

davčna številka: ………………………

matična številka: …………………….

transakcijski račun: ……………………………«(**Naziv banke, pri kateri ima izbrani prijavitelj odprt račun**)«

(v nadaljevanju besedila: **izvajalec**)

na podlagi

Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L št. 347 z dne 20. 12. 2013, str. 320, s spremembami, v nadaljnjem besedilu: Uredba (EU) št.1303/2013), Uredbe (EU) št. 1304/2013 Evropskega parlamenta in Sveta z dne 17. decembra 2013 o Evropskem socialnem skladu in razveljavitvi Uredbe Sveta (ES) št. 1081/2006 (UL L št. 347 z dne 20. 12. 2013, str. 470, s spremembami, v nadaljnjem besedilu: Uredba (EU) št. 1304/2013), drugih delegiranih in izvedbenih aktov, ki jih Evropska komisija sprejme v skladu s 149. in 150. členom Uredbe (EU) št.1303/2013, Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L št. 193 z dne 30. 7. 2018, str. 1, v nadaljnjem besedilu: Uredba (EU, Euratom) 2018/1046), Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L št. 119, z dne 4. 5. 2016, str. 1, s spremembami, v nadaljnjem besedilu: Uredba (EU) 2016/679), Partnerskega sporazuma med Slovenijo in Evropsko komisijo za obdobje 2014–2020, št. CCI 2014SI16M8PA001, različica 3.0, z dne 15. 2. 2018, Operativnega programa za izvajanje evropske kohezijske politike v obdobju 2014-2020, št. CCI 2014SI16MAOP001, različica 4.1, z dne 11. 12. 2018, Zakona o državni upravi (Uradni list RS, št. 113/05 - uradno prečiščeno besedilo, 89/07 - odl. US, 126/07 - ZUP-E, 48/09, 8/10 - ZUP-G, 8/12 - ZVRS-F, 21/12, 47/13, 12/14, 90/14 in 51/16), Zakona o integriteti in preprečevanju korupcije (Uradni list RS, št. 69/11 - uradno prečiščeno besedilo, v nadaljnjem besedilu: Zakon o integriteti in preprečevanju korupcije), Zakona o javnih financah (Uradni list RS, št. 11/11 - uradno prečiščeno besedilo, 14/13 – popr., 101/13, 55/15 - ZFisP, 96/15 - ZIPRS1617 in 13/18), Zakona o izvrševanju proračunov Republike Slovenije za leti 2020 in 2021 (Uradni list RS, št. 75/19), Proračuna Republike Slovenije za leto 2021 (DP2021) (Uradni list RS, št. 75/19), Zakona o varstvu osebnih podatkov (Uradni list RS, št. 94/07 – uradno prečiščeno besedilo, v nadaljnjem besedilu: Zakon o varstvu osebnih podatkov), Zakona o poslovni skrivnosti (Uradni list RS, št. 22/19, v nadaljnjem besedilu: Zakon o poslovni skrivnosti), Zakona o javnem naročanju (Uradni list RS, št. 91/15 in 14/18), Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 - popr. in 25/17 – ZVaj), Uredbe o porabi sredstev evropske kohezijske politike v Republiki Sloveniji v programskem obdobju 2014-2020 za cilj naložbe za rast in delovna mesta (Uradni list RS, št. 29/15, 36/16, 58/16, 69/16 - popr., 15/17, 69/17 in 67/18, v nadaljnjem besedilu: slovenska kohezijska uredba), Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 - ZIPRS1011, 3/13 in 81/16), Pravilnika o strokovnem izpitu strokovnih delavcev na področju vzgoje in izobraževanja (Uradni list RS, št. 23/06, 81/07, 105/08, 38/14 in 64/15), Smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju z dne 14. 5. 2019 (C(2019) 3452 final), objavljenih na spletni strani: <https://ec.europa.eu/regional_policy/sources/docgener/informat/2014/GL_corrections_pp_irregularities_SL.pdf> in <https://ec.europa.eu/regional_policy/sources/docgener/informat/2014/GL_corrections_pp_irregularities_annex_SL.pdf>,

Smernic o načelih, merilih in okvirnih lestvicah, ki se morajo uporabljati v zvezi s finančnimi popravki, ki jih Komisija izvede v skladu s členoma 99 in 100 Uredbe Sveta (ES) št. 1083/2006 z dne 11. julija 2006, objavljenih na spletni strani: <http://www.eu-skladi.si/sl/ekp/zakonodaja>, Navodil organa upravljanja za finančno upravljanje evropske kohezijske politike cilja Naložbe za rast in delovna mesta v programskem obdobju 2014-2020, s spremembami, objavljenih na spletni strani: <http://www.eu-skladi.si/sl/ekp/navodila>, Navodil organa upravljanja za načrtovanje, odločanje o podpori, spremljanje, poročanje in vrednotenje izvajanja evropske kohezijske politike v programskem obdobju 2014-2020, s spremembami, objavljenih na spletni strani: <http://www.eu-skladi.si/sl/ekp/navodila>, Navodil organa upravljanja o upravičenih stroških za sredstva evropske kohezijske politike v programskem obdobju 2014-2020, s spremembami, objavljenih na spletni strani: http://www.eu-skladi.si/sl/ekp/navodila (v nadaljnjem besedilu: navodila organa upravljanja o upravičenih stroških), Navodil organa upravljanja za izvajanje upravljalnih preverjanj po 125. členu Uredbe (EU) št. 1303/2013 programsko obdobje 2014-2020, s spremembami, objavljenih na spletni strani: http://www.eu-skladi.si/sl/ekp/navodila (v nadaljnjem besedilu: navodila organa upravljanja za izvajanje upravljalnih preverjanj), Navodil organa upravljanja na področju komuniciranja vsebin evropske kohezijske politike v programskem obdobju 2014-2020, s spremembami, objavljenih na spletni strani: http://www.eu-skladi.si/sl/ekp/navodila (v nadaljnjem besedilu: navodila organa upravljanja na področju komuniciranja vsebin), Navodil organa upravljanja in organa za potrjevanje za spremljanje izvajanja operativnega programa z informacijskimi sistemi MFERAC, ISARR2 in RIS eCA, s spremembami, objavljenih na spletni strani: <http://www.eu-skladi.si/sl/ekp/navodila>, Smernic organa upravljanja za integracijo načel enakosti spolov, enakih možnosti, nediskriminacije in dostopnosti za invalide pri izvajanju, spremljanju, poročanju in vrednotenju evropske kohezijske politike v programskem obdobju 2014-2020, s spremembami, objavljenih na spletni strani: <http://www.eu-skladi.si/sl/ekp/navodila>, Strategije organa upravljanja za boj proti goljufijam Cilja Naložbe za rast in delovna mesta za programsko obdobje 2014-2020, s spremembami, objavljenih na spletni strani: <http://www.eu-skladi.si/sl/ekp/navodila>, Navodil organa upravljanja za poročanje in spremljanje nepravilnosti s sredstvi evropske kohezijske politike Cilja Naložbe za rast in delovna mesta za programsko obdobje 2014-2020, s spremembami, objavljenih na spletni strani: <http://www.eu-skladi.si/sl/ekp/navodila>, Priporočil organa upravljanja za implementacijo orodja Arachne v sistemu izvajanja evropske kohezijske politike 2014-2020 cilja Naložbe za rast in delovna mesta za programsko obdobje 2014-2020, s spremembami, objavljenih na spletni strani <http://www.eu-skladi.si/sl/ekp/navodila>, Priročnika za uporabo informacijskega sistema organa upravljanja e-MA, s spremembami, objavljenega na spletni strani: <http://www.eu-skladi.si/portal/sl/ekp/izvajanje/e-ma>, Smernic organa za potrjevanje za izvajanje evropske kohezijske politike 2014-2020 s spremembami, objavljenih na spletni strani: https://www.gov.si/teme/povracila-evropskih-sredstev-v-drzavni-proracun/, Navodil Ministrstva za izobraževanje, znanost in šport za izvajanje operacij evropske kohezijske politike v programskem obdobju 2014-2020, s spremembami, objavljenih na spletni strani:

<https://www.gov.si/drzavni-organi/ministrstva/ministrstvo-za-izobrazevanje-znanost-in-sport/o-ministrstvu/sluzba-za-izvajanje-kohezijske-politike> (v nadaljnjem besedilu: navodila ministrstva), Metodologije za določitev višine standardnega stroška na enoto za izvajanje projektov v okviru programa Učim se biti učitelj, št. 5442-327/2018/4 z dne 29. 3. 2019, Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17 in 84/18), Odločitve o podpori Službe Vlade Republike Slovenije za razvoj in evropsko kohezijsko politiko v vlogi organa upravljanja za strukturna sklada in kohezijski sklad, št. 10-1/3/MIZŠ/0 za program “Učim se biti učitelj” (št. 3032-42/2019/10, dne 19. 6. 2019), Sklepa o pripojitvi javnega zavoda “Šola za ravnatelje” k javnemu zavodu “Zavod Republike Slovenije za šolstvo” št. 01403-18/2021/4 z dne 15.6.2021, Javnega razpisa za dodelitev sredstev za izvajanje projektov v okviru programa Učim se biti učitelj (Uradni list RS, št. /2021 z dne\_\_\_\_\_\_\_\_\_\_\_), prijavne vloge izvajalca za projekt in sklepa o izbiri št. …………., z dne ………….. (v nadaljnjem besedilu: sklep o izbiri)

sklepata

**POGODBO**

**O DODELITVI SREDSTEV ZA IZVAJANJE PROJEKTA**

v okviru

programa »Učim se biti učitelj«

v okviru

Operativnega programa za izvajanje Evropske kohezijske politike v obdobju 2014-2020

1. člen

 (uvodne določbe)

Pogodbeni stranki ugotavljata, da:

* se je izvajalec prijavil na Javni razpis za dodelitev sredstev za izvajanje projektov v okviru programa »Učim se biti učitelj« (v nadaljevanju: javni razpis), ki ga je naročnik objavil v Uradnem listu RS, št. \_\_/2021 dne \_\_\_\_\_\_\_\_,
* je bil izvajalec izbran na podlagi javnega razpisa s sklepom št. …………… z dne ……………, kot izvajalec projektov,
* je izvajalec seznanjen, da s podpisom te pogodbe vstopa v pogodbeno razmerje, ki ga pogodbeni stranki ne moreta oblikovati prosto, ker je pogodba v določenem delu pod javnopravnim režimom, ki odstopa od splošnih pravil pogodbenega prava,
* je izvajalec seznanjen, da se ta pogodba sklepa pod pogoji, določenimi z veljavnimi pravili Evropske unije in nacionalnimi predpisi te pogodbe in da prevzema vse obveznosti, ki bi jih iz te pogodbe imela Republika Slovenija nasproti Evropski komisiji, kakor tudi da morajo biti vse aktivnosti, ki se podpirajo iz skladov ESI, v skladu z veljavnim pravom EU in nacionalnim pravom v zvezi z njegovo uporabo,
* so vsi udeleženci evropske kohezijske politike dolžni preprečevati, odkrivati in odpravljati nepravilnosti ter poročati o njih; prav tako so dolžni izvajati finančne in druge popravke v povezavi z odkritimi posameznimi ali sistemskimi nepravilnostmi.

Izvajanje projekta v okviru programa »Učim se biti učitelj« (v nadaljevanju: projekt), ki je predmet te pogodbe, sofinancirata Evropska unija iz sredstev Evropskega socialnega sklada, in sicer v višini 80 % vrednosti, določene v 3. členu te pogodbe, in Ministrstvo za izobraževanje, znanost in šport kot posredniški organ v višini 20 % vrednosti, določene v 3. členu te pogodbe, skladno z Operativnim programom za izvajanje evropske kohezijske politike v obdobju 2014–2020, prednostno osjo 10: *Znanje, spretnosti in vseživljenjsko učenje za boljšo zaposljivost*; prednostno naložbo 10.1: *Izboljšanje enakega dostopa do vseživljenjskega učenja za vse starostne skupine pri formalnih, neformalnih in priložnostnih oblikah učenja, posodobitev znanja, spretnosti in kompetenc delovne sile ter spodbujanje prožnih oblik učenja, tudi s poklicnim svetovanjem in potrjevanjem pridobljenih kompetenc*; specifičnim ciljem 10.1.3: *Spodbujanje prožnih oblik učenja ter podpora kakovostni karierni orientaciji za šolajočo se mladino na vseh ravneh izobraževalnega sistema*.

1. člen

(predmet pogodbe)

Predmet te pogodbe je sofinanciranje upravičenih stroškov za izvedbo projekta Učim se biti učitelj skladno z določili javnega razpisa, pri čemer mora izvedba projekta vključevati izvedbo naslednjih aktivnosti:

* identifikacija, aktivacija in vodenje tima za izvedbo učinkovitega uvajalnega okolja za učitelja začetnika z zagotavljanjem treh ključnih elementov podpore: strokovne, družbene in osebne,
* zaposlitev učitelja začetnika na predvidenem projektem delovnem mestu,
* krepitev kompetenc učitelja začetnika za izvajanje vzgojno-izobraževalnega dela ter za pridobitev ustreznih izkušenj, potrebnih za pridobitev polne poklicne kvalifikacije,
* krepitev usposobljenosti izkušenega učitelja in ravnatelja za izvajanje kvalitetnega uvajalnega obdobja,
* priprava poročila o uvajalnem obdobju po zaključku šestmesečnega obdobja,
* druge obveznosti skladno z načrtom uvajalnega obdobja in navodili naročnika.

Izvajalec se zavezuje, da bodo aktivnosti po tej pogodbi potekale s skrbnostjo dobrega gospodarja, po pravilih stroke in v skladu z vlogo na javni razpis.

1. člen

(vrednost pogodbe)

Skupna pogodbena vrednost za projekt, ki je predmet te pogodbe, v proračunskem letu 2022 znaša največ do 13.800,00 EUR.

1. člen

(upravičeni stroški in njihovo dokazovanje)

Stroški projekta so upravičeni, če:

* so predvideni in skladni s to pogodbo, izhajajo iz predmeta pogodbe ter so neposredno povezani s projektom, opredeljenim v vlogi izvajalca na javni razpis,
* so potrebni za izvedbo projekta in so v skladu z njenimi cilji,
* so razumni in utemeljeni ter se skladajo z načelom učinkovite, zakonite in gospodarne porabe sredstev,
* temeljijo na verodostojnih knjigovodskih in drugih listinah,
* so dejansko nastali za dela, ki so bila opravljena, za blago, ki je bilo dobavljeno oziroma za storitve, ki so bile izvedene,
* so nastali in bili s strani izvajalca plačani v okviru obdobja upravičenosti,
* so v skladu z veljavnimi pravili EU in nacionalnimi predpisi,
* se uveljavljajo v skladu s pravili za poenostavljene oblike stroška,
* prijavljeni stroški projekta niso in ne bodo povrnjeni iz drugih virov (prepoved dvojnega financiranja).

Sofinanciranje izvedbe projekta bo potekalo po sistemu standardnega obsega stroška na enoto (poenostavljena oblika) skladno z Navodili organa upravljanja o upravičenih stroških za sredstva evropske kohezijske politike v programskem obdobju 2014–2020, objavljenimi na spletni strani http://www.eu-skladi.si/sl/ekp/navodila, in navodili ministrstva.

Upravičen strošek v okviru te pogodbe je Standardni strošek na enoto za izvajanje projekta v okviru programa Učim se biti učitelj, ki je določen z je Metodologijo za določitev višine standardnega stroška na enoto za izvajanje projektov v okviru programa Učim se biti učitelj Ministrstva za izobraževanje, znanost in šport, št. 5442-327/2018/4 z dne 29. 3. 2019. Enota standardne lestvice stroškov za operacijo je mesečni strošek za izvajanje projekta. Vrednost mesečnega stroška za izvedbo aktivnosti, navedenih v prvem odstavku 2. člena te pogodbe, je 2.300,00 EUR. Dokazili o nastanku stroška za posamezni mesec sta mesečno poročilo učitelja začetnika, ki ga potrdita izkušeni učitelj in ravnatelj, in pogodba o zaposlitvi učitelja začetnika ter njene (morebitne) naknadne spremembe.

Za namen uveljavljanja upravičenega stroška izvajalec naročniku predloži v celoti izpolnjen, podpisan in ožigosan zahtevek za sofinanciranje s prilogo:

* mesečno poročilo učitelja začetnika, ki vsebuje opis opravljenih konkretnih delovnih nalog z vsebino, ki odraža sodelovanje v timu za zagotavljanje učinkovitega uvajalnega okolja, napredek na projektu, rezultate in sledenje predlogu načrta programa uvajalnega obdobja, ki je opredeljen v okviru vloge na javni razpis. Mesečno potrdilo morata potrditi izkušeni učitelj in ravnatelj.

Pred prvim poročanjem mora izvajalec naročniku predložiti tudi:

* pogodbo o zaposlitvi učitelja začetnika ter njene (morebitne) naknadne spremembe,
* dokazilo, ki izkazuje prijavo v obvezna socialna zavarovanja (obrazec M-1 s pripadajočim potrdilom o prijavi),
* prilogo 7 – Vprašalnik za spremljanje podatkov o udeležencih ESS (isti vprašalnik bodo izvajalci naročniku oddali tudi po zaključku izvajanja projektov).

Ne glede na določbo prejšnjega odstavka izvajalec soglaša, da bo na zahtevo naročnika posredoval dodatna poročila o poteku projekta in porabi sredstev določenih s to pogodbo, oziroma bo na zahtevo naročnika uporabljal drugačen način poročanja.

Izvajalec pripravi zahtevek za sofinanciranje v obliki, kot jo predpiše naročnik.

Zahtevek za sofinanciranje z vso zahtevano dokumentacijo izvajalec predloži naročniku do petega dne v mesecu za aktivnosti izvedene v preteklem mesecu.

Po izteku roka lahko naročnik prepozne zahtevke v tekočem mesecu zavrne zaradi nepravočasnosti, izvajalec pa lahko uveljavljanje nepravočasno oddanih zahtevkov preloži na naslednji mesec.

Zahtevek je predložen pravočasno, če ga naročnik prejme, preden izteče rok za oddajo. Če je zahtevek poslan priporočeno po pošti, se za dan, ko je naročnik prejel zahtevek, šteje dan oddaje na pošto.

Po potrditvi zahtevka za sofinanciranje s strani naročnika izvajalec v roku pet (5) delovnih dni izda račun preko spletne aplikacije UJP. Na računu mora biti navedena številka pogodbe ododelitvi sredstev.

Neupravičenih stroškov naročnik ne financira, kakor tudi ne iz tega izhajajoče izgube sredstev izvajalca.

V primeru, da naročnik pri pregledu posredovanega zahtevka za sofinanciranje ugotovi pomanjkljivosti, pozove izvajalca k dopolnitvi. Izvajalec je dolžan dopolnjeni zahtevek posredovati naročniku v petih (5) dneh od prejetega poziva naročnika k dopolnitvi zahtevka. Če naročnik ustrezno popravljenega zahtevka ne prejme v roku, velja pravilo iz devetega odstavka tega člena.

Izvajalec je dolžan zagotavljati hrambo celotne originalne dokumentacije, vezane na izvedbo projekta ter zagotavljati vpogled v navedeno dokumentacijo za potrebe bodočih preverjanj skladno s pravili Evropske unije in nacionalno zakonodajo.

Dokazila podpiše zakoniti zastopnik oziroma druga odgovorna oseba, če je zanjo priloženo pooblastilo, ki je veljavno na dan podpisa.

1. člen

(obveznosti izvajalca)

Izvajalec je odgovoren za pravilno, zakonito, gospodarno in učinkovito izvedbo projekta, ki je predmet te pogodbe.

Izvajalec zagotavlja, da:

* je naročnika seznanil z vsemi dejstvi in podatki, ki so mu bili znani ali bi mu morali biti znani in ki bi lahko vplivali na odločitev naročnika o sklenitvi te pogodbe ter da so vsi podatki, ki jih je posredoval naročniku v zvezi s to pogodbo resnični in popolni tudi v času njene sklenitve.

Izvajalec se zavezuje, da:

* bo obveznosti, ki jih je prevzel s to pogodbo, izpolnjeval v skladu z določili in sestavnimi deli te pogodbe, javnega razpisa in vloge na razpis ter aktivnosti projekta izvedel strokovno, vestno in v določenih rokih,
* bo sredstva, pridobljena po tej pogodbi, porabil namensko in izključno za izvajanje projekta in v skladu s pogoji, navedenimi v javnem razpisu, razpisni dokumentaciji in v tej pogodbi ter izključno za izvajanje projekta, katerega sofinanciranje je predmet te pogodbe,
* bo vključenim osebam v projekt zagotovil plačilo v skladu z veljavnimi predpisi,
* bo spoštoval vso zakonodajo in pravila, ki veljajo za porabo sredstev evropske kohezijske politike v Republiki Sloveniji,
* bo podatke o izvedbi projekta in rezultatih porabljenih sredstev zbiral in posredoval, skladno z določili te pogodbe,
* bo upošteval pravila informiranja in komuniciranja pri izvajanju projekta v skladu s 115. in 116. členom Uredbe 1303/2013/EU Evropskega parlamenta in z veljavnimi Navodili organa upravljanja na področju komuniciranja vsebin kohezijske politike v programskem obdobju 2014–2020 (dostopna na: https://www.eu-skladi.si/sl/dokumenti/navodila/navodila-komuniciranja-2014-2020.pdf),
* bo v skladu s 140. členom Uredbe 1303/2013/EU zagotavljal revizijsko sled in hranil vso originalno dokumentacijo v zvezi z izvedbo projekta kot dokazila za potrebe nadzora in spremljanja na nivoju projekta ter bo zagotavljal dostop do navedene dokumentacije, in sicer najmanj za obdobje dveh let od 31. decembra po predložitvi obračunov s strani Republike Slovenije Evropski komisiji, ki vsebujejo končne izdatke končane neposredne potrditve operacije Učim se biti učitelj,
* bo ravnal v skladu z vsemi morebitnimi spremembami oziroma dopolnili navodil, ki jih bo naročnik naknadno sporočil oziroma posredoval,
* bo zahtevek za sofinanciranje pripravil v obliki, na način in v roku, kot ju predpisuje naročnik, in posredoval druge, s strani naročnika zahtevane podatke, dokumente in pojasnila,
* bo o morebitnih težavah pri izvajanju določil pogodbe pisno obvestil naročnika najkasneje v sedmih (7) dneh od njihovega nastanka, oziroma takoj, ko izve za ovire, ki bi vplivale na izvedbo projekta, če za te ovire izve po preteku tega roka,
* bo v roku sedmih (7) dni naročniku sporočil vsako spremembo podatkov, zaradi katere je treba skleniti aneks k tej pogodbi,
* bo na predlog naročnika sklenil aneks k tej pogodbi,
* bo o poteku aktivnosti/del in rezultatih porabljenih sredstev v fazi izvajanja projekta poročal naročniku redno mesečno in v roku petnajst (15) dni po zaključku projekta pripravil poročilo o uvajalnem obdobju,
* bo v primeru, ko ugotovi, da bo prišlo do finančne, vsebinske, časovne ali kakršnekoli druge spremembe operacije, čim prej, najpozneje pa v roku sedmih (7) dni od nastanka razloga za spremembo, o tem pisno obvestil naročnika in spremembo pisno obrazložil in utemeljil. Če izvajalec tega ne stori v roku ali če naročnik ugotovi, da je sprememba operacije neutemeljena ali da gre za njeno bistveno spremembo, naročnik ravna skladno z 8. členom te pogodbe. Kakršnokoli spremembo projekta lahko izvajalec izvede samo s predhodnim pisnim soglasjem naročnika, razen če je s to pogodbo izrecno določeno drugače. Stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi naročnik po prostem preudarku,
* bo ukrepal skladno s priporočili in popravljalnimi ukrepi iz končnih poročil nadzornih organov in redno obveščal naročnika o izvedenih ukrepih,
* bo skladno s pravili, ki veljajo za poenostavljene oblike nepovratnih sredstev, vzpostavil ločeno računovodsko spremljanje in na ločenem stroškovnem mestu (računovodski kodi) projekta knjižil le prihodke oziroma prilive, medtem ko stroškov (izdatkov), ki se nanašajo in poplačujejo iz prejetih sredstev, ni potrebno evidentirati na stroškovnem mestu (računovodski kodi) projekta,
* si bo prizadeval morebitne spore urediti s podajo predloga naročniku za sklenitev aneksa k tej pogodbi.

V primeru, ko izvajalec krši pogodbene obveznosti, naročnik ravna skladno z 8. členom te pogodbe.

Izvajalec soglaša, da lahko naročnik podatke iz dokumentacije, ki jo naročniku predloži izvajalec, uporablja za namene obdelave podatkov in analitične potrebe. Izvajalec se strinja, da bo vključen v seznam izvajalcev, ki bo javno objavljen na spletni strani naročnika.

Naročnik bo pridobljene podatke s strani izvajalcev uporabil izključno za namene izvajanja projektov v okviru programa Učim se biti učitelj in jih varoval skladno z veljavno zakonodajo.

1. člen

(obveznosti naročnika in izplačila sredstev)

Naročnik bo izvajalcu sofinanciral izkazane upravičene stroške, določene v 4. členu te pogodbe, največ v višini, določeni v 3. členu te pogodbe.

Naročnik bo v roku štirih (4) dni od prejema zahtevka za sofinanciranje pregledal in potrdil popoln zahtevek oziroma bo izvajalca pozval k morebitni dopolnitvi.

Ustrezen zahtevek za sofinanciranje bo naročnik do 20. v mesecu vključil v zahtevek za izplačilo, katerega bo uveljavljal pri Ministrstvu za izobraževanje, znanost in šport.

Rok za nakazilo sredstev naročniku je največ trideset (30) dni od prejema pravilnega, popolnega in pravočasnega zahtevka za izplačilo, kar po opravljenem preverjanju pred izplačilom potrdi skrbnik pogodbe ministrstva. Sredstva bo naročnik nakazal na TRR izvajalca takoj naslednji delovni dan po prejemu plačila zahtevka za izplačilo s strani Ministrstva za izobraževanje, znanost in šport v skladu z veljavnim zakonom, ki ureja izvrševanje proračuna RS.

1. člen

(rok za izvedbo)

V okviru te pogodbe bodo sofinancirane aktivnosti, kot je to določeno v 2. in 4. členu te pogodbe, na podlagi vloge izvajalca na javni razpis.

Po tej pogodbi se bodo aktivnosti projekta izvajale v obdobju od 1. 3. 2022 do 31. 8. 2022.

1. člen

(neizpolnjevanje pogodbenih obveznosti)

V primeru, da naročnik ali drug nadzorni organ ugotovi:

* vsebinsko, časovno ali finančno nerealizacijo projekta oziroma da je prišlo do prekinitve izvajanja projekta na strani izvajalca,
* da izvajalec drugače krši določila te pogodbe ali ne odpravi nepravilnosti v določenem roku ali
* da so bila sredstva po tej pogodbi neupravičeno izplačana,

naročnik od izvajalca zahteva vračilo neupravičeno prejetih sredstev ali pa odstopi od te pogodbe in zahteva od izvajalca vračilo vseh prejetih sredstev, v vsakem primeru skupaj z zakonskimi obrestmi od dneva nakazila na transakcijski račun izvajalca do dneva vračila.

Ne glede na prejšnji odstavek se v primeru, če naročnik ali drug nadzorni organ ugotovi, da je izvajalec:

* prejel sredstva za stroške, ki so predmet te pogodbe, tudi iz drugih virov financiranja oziroma so mu bila odobrena (dvojno financiranje),
* posredoval neresnične, nepopolne podatke oziroma dokumente ali prikril informacije, ki bi jih bil skladno s to pogodbo dolžan razkriti, na podlagi česar je od naročnika pridobil sredstva, do katerih sicer ne bi bil upravičen,
* pridobil sredstva po tej pogodbi na nepošten način, na podlagi ponarejene listine ali kaznivega dejanja ali
* prejel sredstva za stroške, ki so predmet te pogodbe in jih uporabil za drug namen ali cilj, ki ni predmet te pogodbe (nenamenska poraba sredstev),

šteje, da je ravnal nepošteno in huje kršil določila te pogodbe. Naročnik v teh primerih od izvajalca zahteva vračilo neupravičeno prejetih sredstev ali pa odstopi od te pogodbe in zahteva od izvajalca vračilo vseh prejetih sredstev, v vsakem primeru skupaj z zakonskimi obrestmi od dneva nakazila na transakcijski račun izvajalca do dneva vračila .

V primeru odkritja nepravilnosti lahko naročnik ali drug nadzorni organ izvede naslednje ukrepe:

* začasno ustavi izplačila sredstev,
* zahteva vračilo neupravičeno izplačanih sredstev po tej pogodbi,
* izreče finančne popravke oziroma zniža višino sredstev glede na resnost kršitve.

Nepravilnost pri izvajanju pogodbe pomeni vsako kršitev prava Unije ali nacionalnega prava v zvezi z njegovo uporabo, ki je posledica delovanja ali opustitve s strani izvajalca, vključenega v izvajanje skladov ESI, ki zaradi neupravičene postavke izdatkov škoduje ali bi škodovalo proračunu Unije. Nepravilnosti so podrobneje urejene v veljavnih Navodilih organa upravljanja za izvajanje upravljalnih preverjanj..

1. člen

(nadzor nad izvedbo)

Izvajalec se zavezuje, da bo naročniku, pristojnemu ministrstvu, organu upravljanja, organu za potrjevanje, revizijskemu organu, Računskemu sodišču RS, Evropski komisiji, Evropskemu računskemu sodišču, Komisiji za preprečevanje korupcije in drugim nadzornim organom, vključenim v izvajanje, upravljanje, nadzor ali revizijo operacije in posledično Operativnega programa za izvajanje kohezijske politike v programskem obdobju 2014-2020, ter njihovim pooblaščencem (v nadaljnjem besedilu: nadzorni organi) ves čas veljavnosti pogodbe, ob smiselnem upoštevanju 140. člena Uredbe 1303/2013/EU, omogočil spremljanje, preverjanje in nadzor nad izvajanjem projekta, katerega sofinanciranje je predmet te pogodbe.

Izvajalec se zavezuje, da bo nadzornim organom predložil vse dokumente, ki izkazujejo resničnost, pravilnost in skladnost projekta, katerega sofinanciranje je predmet te pogodbe.

V primeru preverjanja na terenu oziroma kraju samem bo izvajalec nadzornim organom omogočil dostop in vpogled v celotno dokumentacijo operacije, računalniške programe in postopke v zvezi z izvajanjem projekta. Izvajalec se obvezuje, da bo sodeloval pri izvedbi teh preverjanj ter se nanje ustrezno pripravil. Nadzorni organi bodo izvajalcu praviloma predhodno naznanili izvedbo kontrole, za nadzor pa lahko pooblastijo tudi zunanjega izvajalca. Ministrstvo za izobraževanje, znanost in šport lahko opravi tudi nenajavljeno preverjanje na kraju samem.

Nadzorni organi lahko tekom izvajanja projekta in tudi po izpolnitvi pogodbenih obveznosti oziroma po poteku pogodbe o sofinanciranju najmanj v obdobju dveh let od 31. decembra po predložitvi obračunov Evropski komisiji, ki vsebujejo končne izdatke končane operacije te pogodbe, preverjajo upravičenost porabe sredstev po tej pogodbi. V kolikor se bo pri kateremkoli nadzoru nad porabo sredstev operacije tekom njenega izvajanja ali po njenem zaključku izkazalo, da projekt ni v skladu z javnim razpisom ali razpisno dokumentacijo in pogodbo o sofinanciranju, lahko naročnik od izvajalca zahteva vrnitev vseh prejetih sredstev, pod pogoji določenimi v 8. členu te pogodbe.

Katerikoli nadzorni organ lahko ugotovi nepravilnosti, kar pomeni, da posamezni nadzorni organ ni vezan na morebitne predhodne ugotovitve drugega nadzornega organa.

V primeru, da nadzorni organi odkrijejo, da posamezna dokazila manjkajo ali so neustrezna, (kar pomeni prekinitev revizijske sledi), se sofinanciranje projekta lahko zaustavi do ponovne vzpostavitve revizijske sledi. Če izvajalec revizijske sledi v postavljenem roku ponovno ne vzpostavi ali pa zaradi narave nepravilnosti to ni mogoče, naročnik ravna skladno z 8. členom te pogodbe.

Nadzorni organi v primeru ugotovljenih nepravilnosti ravnajo v skladu z veljavnimi navodili organa upravljanja za izvajanje upravljalnih preverjanj, veljavnimi Smernicami Evropske komisije za določanje finančnih popravkov izdatkov, ki jih financira Unija v okviru deljenega upravljanja, zaradi neskladnosti s pravili o javnih naročilih, Smernicami o načelih, merilih in okvirnih lestvicah, ki se morajo uporabljati v zvezi s finančnimi popravki, ki jih Komisija izvede v skladu s členoma 99 in 100 Uredbe Sveta (ES) št. 1083/2006 z dne 11. 7. 2006 oziroma drugimi akti, ki so podlaga za določanje finančnega popravka.

1. člen

(spremembe pogodbenih obveznosti)

Če izvajalec ugotovi, da ne bo mogel izpeljati projekta, ki je predmet sofinanciranja po tej pogodbi, skladno s pogodbo in bo prišlo do spremembe, mora čim prej, najpozneje pa v roku sedem (7) dni od nastanka razloga za spremembo o tem pisno obvestiti naročnika in spremembo pisno obrazložiti in utemeljiti. Če izvajalec tega ne stori, ali če naročnik ugotovi, da je sprememba projekta neutemeljena ali da gre za njeno bistveno spremembo, naročnik ravna skladno z 8. členom te pogodbe.

1. člen

(protikorupcijska klavzula)

Izvajalec se zavezuje, da on sam kot tudi nekdo drug v njegovem imenu ali na njegov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Izvajalec jamči, da zanj ne obstaja prepoved poslovanja iz 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo in 158/20).

V primeru kršitve ali poskusa kršitve iz prvega oziroma drugega odstavka tega člena, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

1. člen

(odstop od pogodbe)

Če izvajalec predčasno odstopi od pogodbe na podlagi utemeljenih razlogov, ki jih na podlagi pisne utemeljitve izvajalca potrdi naročnik, izgubi pravico do sofinanciranja, razen do sofinanciranja tistih upravičenih stroškov, ki so nastali zaradi že izpeljanih aktivnosti projekta. Izvajalec je v tem primeru dolžan podati končno poročilo o projektu.

Predčasen odstop izvajalca od pogodbe brez utemeljenih razlogov pomeni neizpolnjevanje pogodbenih obveznosti. V tem primeru naročnik ravna skladno z 8. členom te pogodbe.

1. člen

(kaznivo dejanje izvajalca)

Če je bilo s pravnomočno sodbo ugotovljeno kaznivo dejanje izvajalca, povezano z izvajanjem projekta, naročnik odstopi od pogodbe in zahteva vračilo vseh izplačanih sredstev skupaj z zakonskimi obrestmi od dneva nakazila na transakcijski račun izvajalca do dneva vračila.

1. člen

(varovanje osebnih podatkov in poslovnih skrivnosti)

Pogodbeni stranki se zavezujeta k varovanju osebnih podatkov in poslovnih skrivnosti v skladu z Uredbo (EU) 2016/679, Zakonom o varstvu osebnih podatkov, Zakonom o gospodarskih družbah in 140. členom Uredbe št. 1303/2013/EU.

1. člen

(skrbniki pogodbe)

Skrbnik pogodbe na strani izvajalca je \_\_\_\_\_\_\_\_\_\_\_\_\_\_\_\_\_\_\_\_.

Skrbnik na strani naročnika je Polona Peček.

Če se v času trajanja pogodbenega razmerja spremeni skrbnik pogodbe na strani izvajalca ali na strani naročnika, se o tem z dopisom obvesti nasprotno pogodbeno stranko.

1. člen

(aneks k pogodbi)

Vse morebitne dopolnitve in spremembe te pogodbe stranki določita z aneksom k tej pogodbi.

1. člen

(reševanje sporov)

Pogodbeni stranki soglašata, da se bosta obojestransko obveščali o vseh okoliščinah, pomembnih za uresničitev te pogodbe. Nerešena vprašanja bosta reševali sporazumno, v kolikor to ne bo mogoče, bo odločalo pristojno sodišče v Ljubljani.

1. člen

(veljavnost pogodbe)

Pogodba začne veljati z dnem podpisa obeh pogodbenih strank in velja do izteka vseh rokov, po katerih je možen nadzor nad to pogodbo in izrekanje finančnih sankcij, ki so določene v tej pogodbi.

Razmerja med strankama, ki niso urejena v tej pogodbi se presoja na podlagi javnega razpisa, ki je sestavni del te pogodbe. Če bi bila katera izmed določb te pogodbe neveljavna ali je ne bi bilo mogoče izpolniti, pogodba, v kolikor je to mogoče, ne preneha veljati v preostalih delih ter se stranki dogovorita, da bosta v skladu z načeli vestnosti in poštenja tako določbo, v kolikor bo to mogoče, spremenili z aneksom k tej pogodbi.

Pogodba je sestavljena v treh enakih (3) izvodih, od katerih prejme izvajalec en (1) izvod in naročnik dva (2) izvoda.

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Zavod RS za šolstvo** |
| Odgovorna oseba: (ime in priimek)Podpis: | Direktordr. Vinko LogajPodpis: |
| Kraj: | Kraj: |
| Datum: | Datum:  |
| Žig: | Žig: |